Előterjesztés

a Közgyűlés részére

Tisztelt Közgyűlés!

2013. január 1-jén hatályba lépett a kéményseprő-ipari közszolgáltatásról szóló **2012. évi XC. törvény** (a továbbiakban: Törvény), a kéményseprő-ipari közszolgáltatásról szóló törvény végrehajtásáról szóló **347/2012. (XII. 11.) Korm. rendelet** és a kéményseprő-ipari közszolgáltatás ellátásának szakmai szabályairól szóló **63/2012. (XII. 11.) BM rendelet** (a továbbiakban együtt: Végrehajtási rendeletek).

Az új jogszabályi környezet olyan mértékű változást jelent, ami szükségessé teszi a kötelező kéményseprő-ipari közszolgáltatásról szóló **74/1997. (XII. 30.) Főv. Kgy. rendelet** (a továbbiakban: Rendelet) módosítása helyett egy **új rendelet (a továbbiakban: Új rendelet) megalkotását**.

A Törvény és a Végrehajtási rendeletek sokkal részletesebben határozzák meg a kéményseprő-ipari közszolgáltatást, mint a 2013. január 1-ig hatályban lévőaz egyes helyi közszolgáltatások kötelező igénybevételéről szóló 1995. évi XLII. törvény és a kötelező kéményseprő-ipari közszolgáltatásról szóló 27/1996. (X. 30.) BM rendelet.

Az új jogszabályok eddig nem meghatározott lényeges fogalmakat (pl. égéstermék-elvezető) vezetnek be, melyek alkalmazása javasolt az Új rendeletben.

A jogszabályi változások mellett a Rendelet üzletszabályzat készítésének kötelezettségét eddig nem írta elő a kéményseprő-ipari közszolgáltató részére, ezt azonban a közszolgáltatás megfelelő működése érdekében javasolt szabályozni.

A közszolgáltatási beszámoló, valamint a díjmódosításhoz benyújtandó költségelemzés kötelező tartalmi elemei a Rendeletben nem kerültek meghatározásra, ezek meghatározása a közszolgáltatás ellenőrizhetősége érdekében szintén javasolt.

Az Új rendelet melléklete megegyezik a Rendelet mellékletének tartalmával, jelen előterjesztés a díjak mértékét nem változtatja meg.

A fentiek alapján megszövegezett új rendeletet jelen előterjesztés  *melléklete*tartalmazza.

A gazdasági kamarákról szóló 1999. évi CXXI. törvény 37. § (4)[[1]](#footnote-1) bekezdésének, valamint a Közszolgáltatási Szerződés 6. pontja utolsó bekezdésének[[2]](#footnote-2) megfelelően az előterjesztést véleményezésre megküldjük az illetékes gazdasági kamaráknak, ill. gazdasági érdekképviseleti szerveknek, valaminta fogyasztók területileg illetékes érdekképviseleti szerveinek. Amennyiben a fenti szervezetek véleménye az előterjesztő véleményétől lényeges kérdésekben eltér, arról a Tisztelt Közgyűlést tájékoztatni fogjuk.

Kérem a Tisztelt Közgyűlést az előterjesztés megtárgyalására, és a rendelet jelen előterjesztés *melléklete* szerinti tartalommal történő megalkotására.

Döntési javaslat

A Fővárosi Közgyűlés úgy dönt, hogy:

megalkotja ……../2013.(…….) önkormányzati rendeletét a kéményseprő-ipari közszolgáltatásról jelen előterjesztés melléklete szerinti tartalommal.

Döntéshozatal módja: A rendeletalkotáshoz **minősített szavazattöbbség** szükséges.

Budapest, 2013. február „ ”

|  |
| --- |
|  |
| Dr. György Istvánfőpolgármester-helyettes |
| Láttam: |
| Sárádi Kálmánné dr.főjegyző |

Melléklet: a kéményseprő-ipari közszolgáltatásról szóló /2013. ( . )önkormányzati rendelet

1. **37. §** (4) Gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét. [↑](#footnote-ref-1)
2. „*A kötelező közszolgáltatás díjának felülvizsgálatára vonatkozó javaslatot véleményezésre megkapják a fogyasztók területileg illetékes érdekképviseleti szervei és a gazdasági kamarák.*” [↑](#footnote-ref-2)